L : การจัดการ

1. โครงสร้างการจัดการ คณะกรรมการบริษัทแบ่งเป็น 3 ชุดดังนี้คือ

ก. คณะกรรมการบริษัท, คณะกรรมการบริหาร และ คณะกรรมการตรวจสอบ

1. นายมาโนช วงษ์เจริญสิน ประธานกรรมการและประธานกรรมการบริหาร

2. นายธวัชชัย วงษ์เจริญสิน กรรมการ/กรรมการบริหาร

3. นายสุวัชชัย วงษ์เจริญสิน กรรมการ/ผู้จัดการแผนกวิจัยและพัฒนา

4. นายไล่ จี เซียง กรรมการ/กรรมการผู้จัดการ

5. นายเฉิน ยุ่ย เถิง กรรมการ/กรรมการบริหาร

6. นายกัว ซือ ลุ๋น กรรมการ/กรรมการบริหาร

7. นายหลิน ซิน เหว่ย กรรมการ/กรรมการบริหาร

8. นายเฉิน ซี ถง กรรมการ

9. นายเฉิน จุ่ย ยิ่ง กรรมการ

10. นายศุขปรีดา พนมยงค์ กรรมการอิสระ/ประธานกรรมการตรวจสอบ

11. นายบุญหลัก บุญรัตนกรกิจ กรรมการอิสระ/กรรมการตรวจสอบ

12. นายธร สุนทรายุทธ กรรมการ/กรรมการตรวจสอบ

คณะกรรมการบริษัททำหน้าที่กำหนดนโยบายและทิศทางการดำเนินงานของบริษัท
กำกับควบคุมดูแลให้ดำเนินการตามนโนบายที่กำหนดไว้อย่างมีประสิทธิภาพและประสิทธิผลเพื่อให้ธุรกิจดำเนินไปอย่างมีคุณภาพ
คณะกรรมการมีการประชุมกรรมการอย่างน้อยปีละ 4 ครั้ง

การประชุมคณะกรรมการตรวจสอบปีละ 2 ครั้ง สำหรับการจัดประชุมผู้ถือหุ้น นั้น
บริษัทได้ถือปฏิบัติสำหรับการจัดประชุมผู้ถือหุ้นของบริษัทจดทะเบียน โดยจัดส่งจดหมายเชิญประชุม
รายงานการประชุม และเอกสารการประชุมอื่น ๆ เป็นไปตามระเบียบและข้อบังคับของบริษัท

คณะกรรมการตรวจสอบมีหน้าที่ รายงานต่อคณะกรรมการในเรื่อง
การตรวจสอบรายงานทางการเงิน, ระบบการควบคุมภายใน
และการตรวจสอบภายในที่เหมาะสมและมีประสิทธิภาพและพิจารณาคัดเลือก เสนอแต่งตั้ง
และเสนอค่าตอบแทนผู้สอบบัญชีของบริษัท การเปิดเผยข้อมูลของบริษัท
เกี่ยวกับรายการที่เกี่ยวโยงกัน หรือรายการที่อาจจะมีความขัดแย้งทางผลประโยชน์
ให้มีความถูกต้องและครบถ้วนจัดทำรายงานการกำกับดูแลกิจการของคณะกรรมการตรวจสอบ
โดยเปิดเผยไว้ในรายงานประจำปีของบริษัท

นอกเหนือจากคณะกรรมการบริหาร จำนวน 6 ท่านแล้ว
คณะผู้บริหารของบริษัทยังประกอบไปด้วยผู้มีความรู้ความสามารด้านต่าง ๆ ดังนี้

1. นายวิชัย สิริวิวัฒนา ผู้จัดการฝ่ายผลิต

2. นายสมพงษ์ วงศ์รุจิไพโรจน์ ผู้จัดการฝ่ายการตลาดต่างประเทศ

3. นางสาวชุติมา กิติธรากุล ผู้จัดการฝ่ายการตลาดในประเทศ

4. นางขวัญธิดา อภิชาติเธียรโกวิท ผู้จัดการแผนกบัญชี

5. นางสาวราตรี สุทธิพันธุ์มาลี ผู้จัดการแผนกการเงิน

  และเลขานุการคณะกรรมการตรวจสอบ

2.  การสรรหากรรมการและผู้บริหาร

  กรรมการของบริษัท เป็นการเลือกตั้งจากรายชื่อที่ผู้ถือหุ้นใหญ่เสนอมา กรรมการบริหาร

ได้รับการแต่งตั้งจากคณะกรรมการทั้งชุด เพื่อทำหน้าที่บริหารงานอย่างใกล้ชิด
มีวาระการดำรงตำแหน่งวาระครั้งละ 3 ปี
เมื่อครบกำหนดออกตามวาระที่สิทธิได้รับเลือกกลับเข้ามาเป็นกรรมการอีก

กรรมการอิสระ มาจากการเชื้อเชิญผู้ทรงคุณวุฒิจากรายชื่อที่คณะกรรมการเสนอมา

กรรมการตรวจสอบ เลือกมาจากกรรมการอิสระ 2 ท่าน
และเสนอชื่อเพิ่มจากคณะกรรมการเพื่อให้ครบองค์ประกอบ วาระการดำรงตำแหน่งคราวละ 3 ปี

3. ค่าตอบแทนผู้บริหาร

3.1 ค่าตอบแทนที่เป็นตัวเงิน ณ .วันที่ 31 ธันวาคม 2543

ก.ค่าตอบแทนรวมของกรรมการ จำนวน 12 ราย เป็นเงิน 4,440,000 บาท ประเภท เงินเดือน

ข.ค่าตอบแทนรวมของกรรมการและผู้บริหารทุกคน จำนวน 15 ราย เป็นเงิน 11,077,800 บาท
ประเภทเงินเดือนและเงินโบนัส

3.2 ค่าตอบแทนอื่น (ถ้ามี) บริษัทไม่มีค่าตอบแทนอื่นๆ ให้กับผู้บริหาร

4.  การกำกับดูแลกิจการ บริษัทได้ปฏิบัติตามข้อกำหนดและหน้าที่ที่พึ่งปฏิบัติที่ดีตาม

ระเบียบของบริษัทจดทะเบียน คณะกรรมการประกอบด้วยกรรมการทั้งสิ้น 12 คน
เป็นกรรมการบริหาร 6 คน มีถิ่นพำนักอาศัยอยู่ในประเทศไทยและไต้หวันทุกท่าน
มีคุณสมบัติครบถ้วนตาม

กฏหมายกำหนดทุกประการ กรรมการอิสระและกรรมการตรวจสอบ
มีคุณสมบัติครบถ้วนตามประกาศตลาดหลักทรัพย์แห่งประเทศไทย

หน้าที่และความรับผิดชอบของคณะกรรมการ

คณะกรรรมการมีการประชุมอย่างสม่ำเสมอ
และมีข้อกำหนดสาระสำคัญเกี่ยวกับการบริหารงานของบริษัทที่เกิดขึ้น
ซึ่งต้องนำเสนอในที่ประชุมและตัดสินใจ นอกจากนี้ยังเป็นผู้กำหนดกลยุทธ์ทางการค้า
การลงทุนตลอดจนการใช้จ่ายของบริษัท โดยเฉพาะอย่างยิ่ง
คณะกรรมการบริษัทได้ให้ความสำคัญเกี่ยวกับปัญหาด้านสุขภาพและความปลอดภัย
รวมทั้งปัญหาปาด้านสิ่งแวดล้อมด้วย

คณะกรรมการมีหน้าที่รับผิดชอบในการจัดทำงบดุลและงบกำไรขาดทุน ณ วันสิ้นสุดรอบปีบัญชีของบริษัท
ให้มีความถูกต้อง และแสดงถึงฐานะการเงินของบริษัทที่แท้จริง
ซึ่งได้ปฏิบัติตามมาตราฐานบัญชีที่รับรองทั่วไป โดยมีการตรวจสอบจากผู้สอบบัญชีของบริษัท
เพื่อนำเสนอต่อ

ที่ประชุมผู้ถือหุ้น ในการประชุมสามัญผู้ถือหุ้นประจำปีเพื่อพิจารณาอนุมัติ

5 การดูแลเรื่องการใช้ข้อมูลภายใน
บริษัทมีข้อห้ามสำหรับการใช้ข้อมูลเพื่อประโยชน์ส่วนตัวคณะกรรมการและผู้บริหารทุกท่านต้องรักษาข้อมูลของบริษัทไว้เป็นความลับอย่างเด็ดขาด
ก่อนที่บริษัทจะเปิดเผยสู่สาธารณชน โดยเฉพาะอย่างยิ่ง เรื่องผลประกอบการของบริษัท
และข้อมูลสำคัญของบริษัทซึ่งทั้งหมดเป็นไปตามข้อบังคับของบริษัทและข้อกำหนดของตลาดหลักทรัพย์แห่งประเทศไทย

  6. บุคลากร ณ วันที่ 31 ธันวาคม 2543 บริษัทมีพนักงานทั้งสิ้น 400 คน แบ่งเป็น

พนักงานในระดับปฏิบัติงาน จำนวน 340 คน และระดับหัวหน้างานและผู้จัดการจำนวน 60 คน

ผลตอบแทนรวมของพนักงานที่บริษัทให้แก่พนักงาน ได้แก่ เงินเดือน, โบนัสประจำปี,เบี้ยขยัน

และเครื่องแบบพนักงาน ค่าตอบแทนที่จ่ายให้ในปี 2543 เป็นจำนวน 53,702,000 บาท

ปัจจุบันบริษัทได้ผ่านการรับรองคุณภาพมาตราฐานสากล ISO 9002 ด้าน การฟอกหนัง

ทั้งระบบเป็นโรงงานแรกในประเทศไทย ซึ่งเป็นการร่วมมือจากพนักงานทุกคน เป็นเป้าหมายที่

บริษัทได้กำหนดไว้จากปีที่แล้ว ทำให้พนักงานได้มีการพัฒนาฝีมือและเข้าใจในการปฏิบัติหน้าที่

ของตนเองเป็นอย่างดี ซึ่งให้ประโยชน์สูงสุดต่อบริษัทในด้านการบริหารงานที่มีประสิทธิภาพ และ

ความคล่องตัวในการจัดการ